På norsk side var man avhengige av norske organisasjoner til å distribuere hjelpesendingene. De organisasjonene som ble godkjent som pålitelige var Nasjonalhjelpen, Norske Kvinners Sanitetsforening, Norges Røde Kors, Nasjonalforeningen mot tuberkulose, Oslo menighetspleiers fellesutvalg og Norsk Forening Norden. Også Svenska Margaretakyrkan i Oslo var et viktig distribusjonsledd, med kyrkoherde Axel Weebe i spissen.